Felhívás

az ELTE súlyos gazdasági helyzete miatt

veszélyben

az ország legrégebbi, 1771-ben alapított, jelenlegi helyén, a Józsefvárosban 
150 éve működő Füvészkertje,
az Eötvös Loránd Tudományegyetem 234 éves Botanikus Kertje,
a mintegy 6000 növényfajt, és változatot bemutató élő növénygyűjtemény,
az oktatás minden szintjén (egyetem, közép- és általános iskolák) a növényvilág megismerését szolgáló létesítmény,
a széleskörű ismeretterjesztés, természet- és környezetvédelmi nevelés színteréül használt élő múzeuma,
a Budapest országos jelentőségű természetvédelmi területe,
a hazai tájakon, ill. az egész Földön veszélyeztetett, kipusztulóban lévő növényritkaságok menedéke,
Molnár Ferenc Európa szerte ismert ifjúsági regényének, a Pál utcai fiuk történetének egyik színhelye,
a főváros betonrengetegében élő legifjabbaknak az élet, a környező sokszínű világ első felismerését, az élet alkonyát járóknak pedig pihenést, megnyugvást biztosító „zöld sziget”.

Annak érdekében, hogy az Egyetem intézményeként, eredeti működésünket folytatva a továbbiakban is fennmaradhassunk, kérjük aláírásával, illetve 
2004. november 18-án délután 17 órakor a Botanikus Kert bejáratánál (Budapest, Illés u.25.) megjelenésével támogassa a Füvészkertünket.